tomron87/hebrew-wikipedia-sentences-corpus huggingface dataset:
מספר חודשים לאחר שחזר לחיים והתאמן, פריזה מארגן את כוחותיו וחוזר כדי לנקום בגוקו.
אף על פי שהצליח לשנות את צורתו לצורה חדשה בשם "גולדן פריזה", פריזה מובס על ידי גוקו ו-ווג'יטה לאחר ששניהם הגיעו לשליטה בצורת "סופר סאיין בלו" לאחר שובם מהאימונים אצל בירוס ו-וויס.
כנקמה אחרונה לפני מותו, פריזה מפוצץ את כדור הארץ.
עם זאת, בעוד וויס מנצל את יכולתו לחזור בזמן ולשנות את רצף האירועים - גוקו מחסל את פריזה לפני שמספיק לבצע את אותה פעולה.
ומציל את כדור הארץ ביד פריזה
שאמפה, אחיו של בירוס ואל ההרס של יקום מספר 6 משכנע את בירוס לקיים טורניר לחימה בין הלוחמים הטובים ביותר מהיקומים שלהם.
וויס חושף לגוקו וחבריו שישנם שנים עשר יקומים בסך הכול, כשהיקום שלהם הוא יקום מספר 7. שאמפה מגלה גם שהפרס על זכייה בטורניר יהיה כדורי הסופר דרגון בול, שהם כדורי דרגון בול בגודל של פלנטה ומאפשרים הענקת משאלות ללא הגבלה.
שאמפה מתכנן שלאחר שיזכה בטורניר - כדור הארץ של יקום מספר 7 יוחלף עם מקבילו ביקום מספר 6, שהושמד מזה כבר, לאחר שהאוכל ביקום מספר 7 מצא חן בעיניו.
גוקו וחבריו משתתפים בטורניר, כשבכל מקצה בטורניר מוצגות יכולות והפתעות שונות.
הטורניר מגיע לשיאו במקצה השני לפני האחרון, בקרב בין גוקו לְהיט, (Hit).
לאחר ניסיון כושל להסיר את חוקי הטורניר כדי להתמודד עם היט במלוא כוחו, גוקו פורש מהקרב ביוזמתו.
עם זאת, בקרב האחרון בטורניר נגד מונאקה היט מפסיד בכוונה.
ובכך הטורניר הסתכם בניצחונו של יקום מספר 7. כמחווה לאחיו, בירוס מבקש בסתר מכדורי הסופר דרגון בול לשחזר את כדור הארץ של יקום מספר 6 על כלל תושביו.
בהמשך, גוקו פוגש ומתיידד עם זנו, המלך הכל-יכול של כל היקומים המוצג כילד קטן.
בהיותו של זנו בודד, מבטיח לו גוקו שימצא לו חבר כדי לשחק איתו.
לאחר מכן, טראנקס מהעתיד, מופיע שוב בציר הזמן של ההווה ובפיו בשורות רעות על אויב חדש ועצמתי שנראה כמו גוקו, ומוכר בשם גוקו בלאק, "גוקו השחור".
גוקו והאחרים מגלים שגוקו בלאק הוא למעשה חניך של קאיו עליון ביקום מספר 10 בשם זאמאסו, שהחליף את גופו בזה של גוקו מציר זמן אחר כחלק ממזימתו להשיג חיי נצח ולהשמיד את כל בני התמותה והאלים.
לבסוף, לאחר קרב ארוך וממושך שקורה בציר הזמן העתידי, קיומו של זאמאסו מושמד יחד עם כל ציר הזמן העתידי על ידי זנו מהעתיד, המלווה את גוקו חזרה לציר הזמן של ההווה.
גוקו מקיים את הבטחתו לזנו בהווה וגורם לו להתיידד עם זנו מהעתיד.
לבסוף, וויס מחזיר את טראנקס מהעתיד לציר זמן אחר בעתיד, בנקודה שבה זאמאסו טרם מהווה איום.
לאחר שטראנקס מהעתיד עוזב את ציר הזמן בהווה, מקיימים זנו מההווה וזנו מהעתיד טורניר רב-יקומי בשם טורניר העוצמה (力の大会, צִ'יקַארַה נוֹ טַאיקַאִי) .
לאור עצתו של גוקו, הטורניר מארח צוותי לוחמים המגיעים משמונה מתוך שנים עשר היקומים.
עם זאת, הטורניר הופך להיות מאבק הישרדותי של כל אחד מהיקומים לאחר ששני המלכים מחליטים כי היקומים שנציגיהם יפסידו בטורניר - היקום ממנו מגיעים יימחק.
צוות הלוחמים של יקום מס' 7 מונה את גוקו, מקיטה, גוהאן, קרירין, אנדרואיד 17, אנדרואיד 18, מאסטר רושי, פיקורו, טנשינהאן ופריזה - המוחזר לחיים באופן זמני כדי להילחם בטורניר.
הטורניר מתקיים במתכונת קרב אחד מרובה משתתפים (באטל רויאל) במשך כ-48 דקות (לפי שעון כדור הארץ), כאשר מטרת הצוותים להוציא מהזירה את חברי הצוותים האחרים ובתום הזמן היקום עם מספר השורדים המרבי מנצח.
כשכלל הלוחמים מאותו יקום מוצאים מהזירה, היקום שלהם נמחק על כל תושביו כולל הם בעצמם.
ליקום צוות הלוחמים של יקום מס' 7 חייב להילחם בין היתר כנגד לוחמים חזקים מהיקומים האחרים - כמו הלוחם ג'ירן מיקום מס' 11, חבר בשלישיית "לוחמי הגאווה" (Pride Troopers).
במהלך הקרב, גוקו משיג צורת אל חדשה בשם אולטרה אינסטינקט (身勝手の極意, מִיגַּאטה נוֹ גוֹקוּי), אשר מאפשרת לגוף שלו להגן ולתקוף על דעת עצמו ולא מצריכה את התערבות המוח בהחלטות בקרב.
הטורניר מסתיים כשגוקו ופריזה מוציאים את ג'ירן מהזירה יחד עם עצמם, מה שמותיר את אנדרואיד 17 כשורד האחרון בזירה ומכתיר את יקום מס' 7 כמנצח בתחרות.
אנדרואיד 17 זוכה במשאלה אחת מכדורי הסופר דרגון בול, ומנצל אותה כדי להחזיר לחיים את כל היקומים על תושביהם שהושמדו במהלך הטורניר.
בסוף הטורניר נחשף כי מלכי הזנו ציפו מראש שהמשאלה האחרונה בטורניר תהיה החייאת כלל היקומים שהושמדו, כשאם המשאלה הייתה מנוצלת למטרה אנוכית אחרת - הם היו מוחקים מקיום גם את היקום הזוכה.
כהוקרה על מאמציו של פריזה בטורניר, פריזה מוחזר לחיים באופן קבוע וחוזר לבנות את צבאו.
גוקו וחבריו חוזרים לחיי היום-יום בכדור הארץ.
במהלך קרב אימון מול וג'יטה, גוקו חושף כי לא יכול להפעיל את צורת האולטרה אינסטינקט פעם נוספת.
גוקו ו-וג'יטה מתחייבים להיות יותר חזקים.
לאחר מכן, פוגשים גוקו ווג'יטה בסאיאני רב-עוצמה עם כמות חריגה של כוח, אשר גויס לצבאו של פריזה.
זהו ברולי, שכוחותיו מתפרצים בשעה שבה הוא נתון לזעם בלתי נשלט, אך גוקו ווג'יטה מתמזגים על מנת להביסו ואכן מצליחים לגבור עליו, למורת רוחו של פריזה.
גוקו לאחר מכן מתיידד עם ברולי.
אלו למעשה אירועי הסרט דרגון בול סופר: ברולי, ומתומצתים בקצרה בצ'אפטר 42 של המאנגה וכן באחד מפרקי הבונוס של סאגת אסיר הפטרול הגלקטי.
לאחר טורניר העוצמה ואירועי דרגון בול סופר:ברולי,גוקו ווג'יטה מתבקשים על ידי הסיור הגלקטי ללכוד מחדש את מורו הנמלט- מכשף רב-עוצמה שתחביבו הוא בליעת אנרגיה של כוכבי לכת, אשר ברח מהכלא הגלקטי.
לפני 10 מיליון שנים, מורו גרם כמעט לחורבן היקום, אך נכלא על ידי הקאיושין העליון ומשטרה הגלקטית (שמה הקודם של הסיור הגלקטי).
בהווה, בנאמק החדשה, מורו מביס את גוקו ווג'יטה ומשתמש בכדורי הדרקון של הנמאקים כדי לשחזר את יכולותיו ואת קסמו ולשחרר את כל הפושעים במעצר הסיירת.
מורו והפושעים משתוללים ומחפשים כוכבים אשר יספקו מאכל למורו בזמן שגוקו ווג'יטה מתכוננים לקרב חוזר.
גוקו לומד להשתמש באולטרה אינסטינקט כרצונו, בעוד וג'יטה פונה לכוכב יארדראט.
לאחר שספג אנרגיה שהתמזגה על ידי הטכניקה החדשה של וג'יטה(forced spirt fission) ונתינת אותה אנרגיה עצומה מאוב(הגלגול של קיד בו), גוקו הורג את מורו ומציל את כדור הארץ
לאחר אירועי האסיר הגלקטי: גוקו ווג'יטה חוזרים לאימונים עם בירוס וויס.
בינתיים, שכיר חרב מגזע הסראלים בשם גרנולה לומד ממעסיקיו, קבוצה בשם: ההיטרס, שפריזה חי, ונשבע להשמיד אותו ולנקום את כוכב הבית שלו, סראל.
גרנולה משתמש בכדורי הדרקון של הפלנטה שלו כדי להפוך ללוחם החזק ביותר ביקום, במחיר תוחלת חייו.
ההיטרס מתמרנים את גוקו ווג'יטה להילחם בגרנולה.
בעוד שגוקו ווג'יטה מתחזקים בלחימה בגרנולה, ווג'יטה זוכה לשינוי אולטרה אגו החדש המעניק לו את הכוח של אל הרס והיכולת להתחזק ככל שנפגע יותר ממתקפות של יריב ומהווה יריב לאולטרה אינסטינקט, השניים מובסים על ידי גרנולה.
לפני שהוא יכול לסיים אותם, אביו האומנה של גרנולה, מונאיטו הנמקיאן, מגלה שבארדוק, אביו של גוקו, הציל אותם במהלך המתקפה של פריזה על סראל ארבעים שנה קודם לכן.
במהלך התקיפה הרגו קבוצת ההיטרס, שעמדו מאחורי השמדת כוכב סראל, את אמו של גרנולה מוזלי.
בארדוק הציל את מונאיטו וגרנולה, מביס את היטר גז הצעיר ביותר.
בהווה, ההיטרס, מגיעים כדי לסיים את גרנולה, מונאיטו, גוקו ווג'טה.
גז הפך ללוחם החזק ביותר ביקום, באמצעות משאלה שהוגשה לדרקון של כוכב סראל.
גז מביס בקלות את גרנולה וגוקו כאשר וג'יטה מחזירה שעועית סנזו.
וגטה מאכילה את השעועית לגרנולה, שמתעמתת עם גז, ומציפה אותו.
אלק מגיע ומסיר את התליון של גז שדיכא את כוחותיו.
גז משתולל, אבל מחזיר לעצמו את השליטה, בעזרתו של אלק.
עם גרנולה ווג'יטה חסרי יכולת, גוקו משתמש בשידור מיידי כדי לפתות את הגז מההיטרס.
גוקו, גרנולה, וג'יטה ומונאיטו נסוגים לביתו של מונאיטו כדי להתאושש.
מונאיטו נותן לסקאוטר של גוקו בארדוק, שמכיל הקלטת אודיו שלו מביס את גז באמצעות רצון טהור ונחישות באמצעות הקלטת גוקו משיב את זיכרונותיו שלו עם ההוריו שאבדו כשקיבל מכה בראש .גז חוזר לכוכב סראל ועורך קרב חוזר עם הסאיינים.
בסופו של דבר גז נפגע מההתקפה אך עדיין חי ויכול להילחם לאור דבריו של אלאק לאויל ומאקי מבין גס שהוא גוסס אך לפני שמצליח להגיב פריזה מגיע לכוכב סיראל, לאחר שפותה על ידי אלק כדי שגז יוכל להרוג אותו.
לאחר שבילה 10 שנים באימונים בכוכב אשר יש לו גישה לחדר הזמן והנשמה, פריזה הורג בקלות את אלאק וגז, וחושף את ההתפתחות החדשה שלו,בלאק פריזה, מביס בקלות את גוקו ווג'יטה.
הוא שוכר את אויל ומאקי עבור הצוות שלו ועוזב.
וויס מגיע ומרפא את מונאיטו, מחזיר את גוקו ווג'יטה חזרה לכוכב של בירוס.
הקדימון של הסדרה עלה לאוויר ב-14 ביוני 2015, לאחר פרק 157 של קאי ועיצוב קונספט דמויות" של סדרת האנימה החדשה בבימויו של קימיטושי צ'יוקה.
אחד ממפיקי הסדרה, אטסושי קידו, עבד בעבר לפרק זמן קצר על דרגון בול Z במהלך סאגת פריזה, בעוד מפיק אחר של הסדרה, אוסאמו נוזאקי, אמר שהיה מעריץ של הסדרה עוד בילדותו.
המדבבת היפנית, מאסאקו נוזאווה, שדיבבה בסדרות הקודמות בזיכיון את הדמויות של גוקו, גוהאן וגוטן - ממשיכה לדובב אותן גם בסדרה זו, בנוסף למדבבים מקוריים רבים אחרים.
עם זאת, עקב סיבות רפואיות - תפקידו של ג'וג'י יאנאמי כמלך קאיו הועבר לנאוקי טאטסוקה החל מפרק 12 ללא מגבלת זמן.
קואיצ'י יאמאדרה ומאסאקזו מוריטה חזרו לשחק את בירוס ואת וויס, בהתאמה.
ב-19 בינואר 2018, נחשף כי האנימה קיטארו תשודר במקום דרגון בול סופר החל מ-1 באפריל 2018 ולכן דרגון בול סופר תסתיים ב-25 במרץ 2018.
הקדימון של הסדרה עלה לאוויר ב-14 ביוני 2015, לאחר פרק 157 של דרגון בול קאי.
ביום למחרת, התמונה הפרסומית הראשית ל"דרגון בול סופר" נוספה לאתר הרשמי של הזיכיון וחשפה שתי דמויות חדשות, שמאוחר יותר פורסמו גם שמותיהן: שאמפה (シャンパ) וואדוס (ヴァドス), בהתאמה.
קדימון מורחב בן 32 שניות הכולל את הדמויות החדשות הועלה לאתר הסדרה הרשמי ב-26 ביוני.
הסדרה תדובב לאנגלית ותשודר לראשונה בשפה זו בערוץ Toonami בדרום מזרח אסיה ובהודו בשנת 2016. הסדרה משודרת בערוץ ניקלודיאון בדיבוב לעברית החל מ-1 בספטמבר.
נוריהיטו סומיטומו, המלחין של הסרטים "קרב האלים" ו"תחייתו של פריזה", ממשיך את עבודתו כמלחין גם בסדרה דרגון בול סופר.
פסקול מקורי לאנימה יצא לאור בפורמט CD על ידי ניפון קולומביה ב-24 בפברואר 2016.
שיר הפתיח הראשון של סדרה הוא "צ'וזטסו דינמיק!" (超絶☆ダイナミック！, בעברית: "דינמיקה מצוינת!") בביצועו של קאזויה יושיאי מלהקת The Yellow Monkey.
מילות השיר נכתבו על ידי יוקינוג'ו מורי שכתב בעבר גם מספר שירים לסדרה דרגון בול.
שיר הסיום הראשון, החל מפרק 1 ועד פרק 12, הוא "Hello Hello Hello" (ハローハローハロー הַארוֹ הַארוֹ הַארוֹ, בעברית: "שלום שלום שלום") בביצוע להקת הרוק היפנית Good Morning America.
שיר הסיום השני החל מפרק 13 ועד פרק 25 הוא "Starring Star" (スターリングスター סוּטַארִינְגוּ סוּטַה, בעברית: "כוכב מככב") בביצוע להקת Key Talk.
שיר הסיום השלישי החל מפרק 26 הוא "אוּסוּבֵּנִי" (紅, בעברית: "ורוד בהיר"), שנמשך עד פרק 36. מפרק 37, שיר הסיום הוא Forever Dreaming של להקת Czecho No Republic.
רבים ביקרו את הסדרה על כך שבין פרקים 5 ל-24 (ואף מספר פרקים לאחר מכן) הוצגה אנימציה באיכות ירודה.
בהמשך הסדרה, קיבלה ביקורות חיוביות לאור שיפור באנימציה.
לאחר פורטוגל, ישראל הייתה המדינה השנייה בעולם שחברת הפקה ממנה רכשה את זכויות הדיבוב של דרגון בול סופר.
הסדרה דובבה לעברית ושודרה לראשונה ב-1 בספטמבר 2016 בערוץ ניקלודיאון אשר קנה את זכויות הסדרה.
למרות השנים הרבות שעברו מאז השידור של הסדרות הקודמות בזיכיון והמעבר לערוץ ניקלודיאון, צוות הדיבוב המקורי רובו ככולו נשמר.
בעונה הראשונה של דרגון בול סופר, ביצע בעברית עמי מנדלמן את שיר הפתיחה הראשון של הסדרה ובעונה השנייה ביצע דדי זהר את שיר הפתיחה השני של הסדרה.
באמצע טורניר העוצמה, הופסק שידור הסדרה בפרק 104 בשל איכות הדיבוב הירודה והתרשלות של מפיקים ובמאים .
על פי פוסט שהעלה המדבב של הדמות הראשית אבי מאיר, עקב הפופולריות ולבקשת קהילת המעריצים החל המשך דיבוב הפרקים מהנקודה בה עצרו.
ואלה יצאו במהלך שנת 2024 בערוץ ג'וניור עם כל הפרקים ששודרו קודם בערוץ ניקלודיאון.
אך בשונה משאר הפקות הדבוב הקודמות של הזיכיון בארץ, דיבוב זה כלל צוות מדובבים כמעט וחדש לחלוטין.
מה שבין היתר הביא לתוצאות דיבוב ירודות ואכזבה בקרב צופים רבים, כגון השארת השפה היפנית בחלק מהקטעים.
אבי מאיר ועננו, המדובב של סון גוקו, טען באחד מהפוסטים שלו כי צריך להתסדר עם מה שיש.
דרגון בול Z: החזק בעולם הוא סרט קולנוע יפני מסוגת האנימה.
היה זה הסרט השני המבוסס על הסדרה "דרגון בול Z".
הסרט יצא לאור בבתי הקולנוע היפניים ב-10 במרץ 1990, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-26 במאי 1998. הסרט גם דובב לעברית ושודר לראשונה בערוץ הילדים ב-2005.
גוהאן ואולונג מחפשים אחר כדורי הדרגון בול באמצעות הרדאר של בורמה, ומגלים כי מישהו אחר אסף אותם.
האיש שאסף את כדורי הדרגון בול מתברר כמדען מטורף בשם ד"ר קוצ'ין שמבקש מהדרקון שנרון להגשים את משאלת ליבו, להחיות את אדונו המת ד"ר ווירו ולשחרר אותו ואת מעבדתו מתוך הקרחון בו היו כלואים במשך שנים.
בזמן שהשניים מתקרבים לאזור, הם מותקפים על ידי שלושה יצורים דמויי-אנוש מהונדסים גנטית שנוצרו על ידי קוצ'ין.
פיקורו, שהתאמן בסמוך למקום ההתרחשות, מגיע למקום על מנת להציל אותם אך מוכרע על ידי השלושה.
כיוון שד"ר ווילו איבד את גופו והעביר את מוחו לגוף רובוטי, ד"ר קוצ'ין מבין כי עליו למצוא את הלוחם החזק בעולם על מנת להשתיל בו את מוחו של ווילו.
לשם כך, חוטפים אנשיו המלאכותיים של קוצ'ין את בורמה על מנת לפתות את מאסטר רושי (קאמה סנין) - אותו חושבים השניים לחזק בעולם - להגיע אל המעבדה שלהם ולהציל אותה.
במעבדה, פוגש רושי בשלושת האנשים המלאכותיים, מיסוקאטסון, קישים ואביפרויה, מנסה להילחם בהם ומובס מהר מאוד.
בורמה המפוחדת והנזעמת צורחת על ד"ר קוצ'ין שבקרוב יגיע סון גוקו להציל אותה מידיו ומידי אנשיו והוא הרבה יותר חזק מרושי.
בינתיים, מגיעים גוקו וחבריו למעבדה של קוצ'ין.
גוקו מביס את שלושת הלוחמים המלאכותיים עם טכניקת ה"קאיו-קן", ולאחר מכן נאלץ להתעמת עם פיקורו שמוחו נמצא תחת שליטתו של קוצ'ין.
גוהאן מנסה למנוע מחברו שטוף-המוח לתקוף את אביו אך נכשל והדבר גורם לכוחו הנסתר להתפרץ בזעם.
התפרצות הכוח הזו גורמת לפיקורו להשתחרר משטיפת המוח, אך גם מעוררת לראשונה את תשומת ליבו של ד"ר ווילו שמחליט להצטרף לקרב עם גופו הרובוטי הענק ותוך כדי התעוררותו הורס כמעט לגמרי את המעבדה וגורם לד"ר קוצ'ין ליפול מגובה רב אל מותו.
גוקו וחבריו נלחמים בווילו רב-העוצמה אך אינם יכולים לו, ובמוצא אחרון משתמש גוקו בטכניקת ה"גנקי דמה" במסגרתה עליו לאסוף אנרגיה מהיצורים החיים על כדור הארץ על מנת ליצור ממנה כדור אנרגיה גדול ועוצמתי שיצליח לגבור על ווילו.
ווילו מנסה לעצור אותו אך פיקורו ויתר הלוחמים מנסים להסיח את דעתו מספיק זמן על מנת שגוקו יחסל את ווילו לפני שווילו ישמיד את כדור הארץ, וגוקו אכן מצליח במשימתו ושם קץ לד"ר הרשע ולשאיפותיו.
דמותמדבב ביפניתמדבב בעבריתמדבב באנגלית (1998)מדבב באנגלית (2006)סון גוקומאסאקו נוזאווהאבי מאיר וענונופיטר קלמאיסשון שמלסון גוהאןתובל שפירספרון הנדרסוןסטפני נדולניפיקורוטושיו פורוקאווהצביקה שוורצברגפול באנדיכריסטופר ר.
סאבאטשנרוןקנג'י אוצומידון בראוןקריריןמאיומי טאנאקהשמחה ברבירוטרי קלאסןסאני סטרייטצ'יצ'ינאוקו וטאנאבהאורלי טריליסה אן בלייסינתיה קראנזאולונגנאוקי טאטסוטהחנן רוזןאלק ווילוסבראד ג'קסוןמאסטר רושיקוהיי מיאוצ'ידב רייזרדון בראוןמייק מקפארלאנדהצב של רושידייסוקה גוריעפרון אטקיןסקוט מק'ניילכריסטופר ר.
סאבאטבורמההירומי טסורויפעת זנדני צפרירללייניה לינדברגטיפאני וולמרד"ר קוצ'יןקווג'י יאדהעמי מנדלמןפול דובסוןטרוי בקרד"ר ווילוקוג'י נקטהגלעד קלטרוורד פרירוברט ברוס אליוטמיסוקאטסוןדייסוקה גורייורם יוספסברגרוברט מק'קולוםקישימהיוקימאסה קישינוגלעד קלטרפול דובסוןכריס רג'ראביפוריהקן יאמאגוצ'יגיורא קנת/עמי מנדלמן (פעם בודדת)דון בראוןמתיו טומפקינסקרייןג'וג'י יאנאמידב רייזרדוק האריסקייל הרברט
היות שהסרט הופק כמעט במלואו על ידי אולפני טואי, הוא איננו מבוסס על המאנגה "דרגון בול" שכתב אקירה טוריאמה.
על כן הוא לא נחשב כחלק מהקאנון העלילתי של יקום דרגון בול ולכן קשה למקם את אירועי הסרט על ציר הזמן של הזיכיון.
במגזין Daizenshuu 6 צוין כי בהתאם לעיצוב חליפת הלחימה של גוקו ניתן להסיק כי אירועי הסרט מתרחשים בפרק הזמן שלאחר סאגת הסאיאנים ולפני סאגת נאמק.
הדבר עומד בסתירה לאירועי המאנגה, כיוון שבאותו הזמן פיקורו מת, גוקו מאושפז בבית החולים, וגוהאן וקרירין יוצאים לכוכב נאמק מיד לאחר תום הקרב כנגד הסאיאנים.
הגרסה האנגלית הראשונה של הסרט שיצאה לאור ב-1998 הופקה על ידי Pioneer Entertainment בשיתוף פעולה עם אולפני FUNimation מטקסס, ובו השתתף צוות המדבבים של אולפני Ocean שבאותו זמן שיתפו פעולה עם אולפני הדיבוב של חיים סבן.
בדומה לגרסה האנגלית של האנימה, גם גרסה זו נחתכה וצונזרה פעמים רבות על מנת להתאימה לילדים.
לאחר שפג תוקפו של הסכם הרישיון בין FUNimation לאולפני סבן, הפיקו אולפני FUNimation מחדש את הדיבוב אשר שוחרר ל-DVD ב-2006 במארז מיוחד שכלל את הסרטים "האזור המת" ו-"עץ העוצמה".
הפסקול עבור המקור היפני הולחן על ידי שונסוקה קיקוצ'י, שהלחין את המוזיקה גם עבור שאר האנימה.
הפסקול של קיקוצ'י נשאר כמו שהוא גם בדיבוב העברי ובמידה חלקית גם בדיבוב האנגלי המצונזר מ-1998. המוזיקה של הדיבוב האנגלי של Funimation מ-2006 הולחנה על ידי ניית'ן א.
דרגון בול Z: נקמתו של קוּלר הוא סרט קולנוע יפני מסוגת האנימה.
את הסרט ביים מיצואו האשימוטו.
היה זה הסרט החמישי המבוסס על האנימה המצליחה "דרגון בול Z".
הסרט יצא לאור בבתי הקולנוע היפניים ב-20 ביולי 1991, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-22 בינואר 2002. הסרט גם דובב לעברית.
בפרולוג של הסרט רואים מחדש את האירוע שבו פריזה משמיד את כוכב הסאיאנים, כוכב וג'יטה, אירוע שעליו סופר גם באנימה.
באותו זמן, החיילים שעל החללית של אחיו הגדול, קולר, קולטים חללית קטנה שיוצאת מכוכב וג'יטה, ובתוכה תינוק סאיאני קטן.
החיילים שואלים את מנהיגם קולר האם ליירט את החללית, וקולר עונה להם ש"זה תחום האחריות של פריזה, לא שלי", ומוסיף שלאחיו הקטן והרברבן יש "הרבה מה ללמוד".
שנים לאחר מכן, אותו התינוק הסאיאני גדל והופך ללוחם בשם סון גוקו, והביס את פריזה במהלך הקרב על כוכב נאמק.
כאשר קולר מגלה על כך הוא מתעצבן על העובדה שפריזה הושפל כך על ידי סאיאני, ובאותו הזמן נשבע לנקום בגוקו על כך שהרג את אחיו.
הוא מצווה על חייליו לשנות מסלול לכדור הארץ, כשבכוונתו להרוג את סון גוקו ולהשמיד את כדור הארץ.
באותו הזמן, גוקו, בנו גוהאן, וחבריהם מתכוננים לצאת לחופשה ביום מחנאות.
באמצע הבילוי אורבים להם עושי דברו של קולר, חייזרים בשם סאלזה, נאיז ודוּר, ותוקפים את החבורה.
קולר מגיע לזירת הקרב בעצמו ומנסה לרצוח את גוהאן על ידי קרן אנרגיה אבל גוקו מגן עליו וסופג את הפגיעה במקומו ונפצע קשה.
גוהאן, קרירין ואולונג גוררים אותו למערה סמוכה וגוהאן יוצא ביחד עם חיית המחמד שלו, הדרקון הסגול איקרוס (גוהאן השיג אותו במהלך אירועי הסרט השלישי) למגדל של קורין, כדי להשיג ממנו שעועית קסם (Senzu beans) שיעזרו לרפא את גוקו.
קולר לא מעוניין להשמיד את כדור הארץ לפני שהוא יחסל את גוקו אישית, ולכן הוא מצווה על חייליו לחפש את מקום המחבוא של גוקו וחבריו.
לאחר שגוהאן פוגש את קורין ויאג'ירובי ומשיג מהם שק מלא בשעועית קסם, הוא נופל למארב של שלושת עושי דברו של קולר, הם תופסים אותו ומתכוננים להרוג אותו, אבל תוכניתם משתבשת כאשר פיקורו הנאמקי מופיע ומתחיל להילחם בהם תוך כדי כך שהוא מדרבן את גוהאן לחזור למערה.
פיקורו נלחם בשלושת החיילים, מצליח להביס ולחסל את נאיז ואת דור, ונלחם בשוויון עם סאלזה, שהפך את ידו לחרב אנרגיה שיכולה לחתוך כל דבר.
פיקורו מובס בידי סאלזה וטס למערה בה מסתתרים גוקו וחבריו, ובאותו זמן גוהאן מביא לאביו את שעועית הקסם ומתכוון לשמור את השק לאחרים שייצטרכו אותו.
סאלזה מוצא אותם, משמיד את השק שבידו של גוהאן ומכה אותם קשות.
בינתיים פיקורו מתאושש ומתגבר על סאלזה, ולאחר מכן קולר מופיע בעצמו ומפוצץ את גופו של פיקורו מול עיניו של גוקו.
גוקו מעיף את סאלזה במכה אחת ויוצא להילחם בקולר פנים אל פנים.
בהיותו חזק יותר מאז הקרב נגד פריזה בכוכב נמק, הוא גובר על קולר בקלות, אולם קולר מגלה לו כי הוא, בניגוד לאחיו, הצליח לגלות טרנספורמציה חמישית, חזקה בהרבה מהטרנספורמציה הרביעית בה קולר היה עד לרגע זה (שהיא אותה הטרנספורמציה שכנגדה גוקו התמודד כשנלחם נגד פריזה).
קולר משתנה לצורה החמישית והחזקה שלו ומכה קשות את גוקו.
לאחר מכן הוא פונה לזרוע הרס וחורבן בסביבתו, הורג ללא רחמים יצורים חיים בסביבה.
מעשה אכזרי וחסר רחמים זה מצית אצל גוקו זעם נסתר והזעם הבלתי נשלט הזה גורם לגוקו להפוך לסופר סאיין.
קולר הנבעת מפרץ הכוח הפתאומי הזה לא מסוגל לעמוד בפני התקפותיו של גוקו, ומובס בקלות על ידו.
כמוצא אחרון הוא מטעין כדור אנרגיה רב עוצמה, זהה לאותו כדור אנרגיה ששימש את אחיו פריזה להשמדת כוכב וג'יטה, ומתכוון להשמיד בעזרתו את כדור הארץ ביחד עם גוקו.
לאחר מאמצים כבירים גוקו מצליח להדוף את המתקפה של קולר, ובעזרת גל ה"קאמאהאמאהא" מצליח להעיף את קולר החוצה מכדור הארץ, לכיוון השמש, שם קולר נראה מתפורר לרסיסים.
החבורה המותשת שמחה על תבוסתו של קולר ופונה לחגוג סוף סוף, אבל החגיגה מופרעת על ידי הופעתו מחדש של סאלזה, שאיכשהו הצליח לשרוד את מתקפתו של גוקו.
לפני שסאלזה מספיק לעשות משהו כנגד גוקו וחבריו הוא מושמד על ידי קרן אנרגיה, אותה שלח פיקורו, שהספיק לרפא את עצמו על ידי כוחותיו הנאמקיים.
דמותמדבב ביפניתמדבב בעבריתמדבב באנגליתסון גוקומאסאקו נוזאווהאבי מאיר וענונושון שמלסון גוהאןתובל שפירסטפני נדולניבארדוקאלי לולאיסאני סטרייטפיקורוטושיו פורוקאווהצביקה שוורצברגכריסטופר ר.
סאבאטקריריןמאיומי טאנאקהשמחה ברבירוסאני סטרייטפריזהריוסיי נקאולינדה יאנגקולריורם יוספסברגאנדרו צ'אנדלרצ'יצ'ינאוקו וטאנאבהאורלי טריסינתיה קראנזאולונגנאוקי טאטסוטהחנן רוזןבראד ג'קסוןקוריןאיצ'ירו נגאיעפרון אטקיןמארק בריטןמאסטר רושיקוהיי מיאוצ'ידב רייזרמייק מקפארלאנדיאג'ירובהמאיומי טאנאקהמירון אהרונוביץ'סאלזהשו האיאמימייקל מרקונייזמסאטו היראנוערן בוהםביל טאונסלידוּרמאסאהארו סאטואמנון וולףמייק מקפארלאנדקרייןג'וג'י יאנאמידב רייזרקייל הרברט
על כן הוא לא נחשב כחלק מהקאנון העלילתי של יקום דרגון בול, אך עם זאת זהו אחד משני הסרטים הבודדים (לצד "האזור המת") מבין כל 13 הסרטים הראשונים שניתן למקמם בקלות על ציר הזמן של הזיכיון.
על פי מגזיני Daizenshuu 6 ו-7, עלילת הסרט מתרחשת בתחילת סאגת האנדרואידים, כאשר לוחמי הZ מתאמנים לקראת בואם של האנדרואידים.
לאחר יציאתו, הסרט נכלל במארזי הDVD של טואי, וביניהם "The Dragon Box" המארז שכלל את 13 סרטי דרגון בול Z .
גם Funimation, הסטודיו האמריקני שהפיק את הדיבוב באנגלית, כלל את הסרט במארזי DVD והוא אף זכה למספר רימסטרים לאורך השנים.
הפסקול של קיקוצ'י נשאר כמו שהוא גם בדיבוב העברי.
בדיבוב האנגלי של הסטודיו האמריקני Funimation, הפסקול של קיקוצ'י הוחלף בפסקול משלהם שכלל שירי רוק ומטאל של להקות מוכרות שנקנו על ידיהם ברישיון והותאמו במיוחד לקטעים שבסרט.
דבר דומה נעשה על ידי Funimation גם בסרט שקדם לו, לורד סלאג, וגם בסרטים המאוחרים יותר ברולי: הסופר סאיין האגדי, וברולי מכה שנית.
בהוצאות הDVD המאוחרות יותר שפאנימיישן הוציאה, ניתן לבחור האם לנגן את הסרט עם הפסקול המקורי היפני, או עם הפסקול האמריקני.
השירים בפסקול האמריקאי הם: (מסודרים לפי סדר הופעתם)
דרגון בול Z: שובו של קוּלר הוא סרט קולנוע יפני מסוגת האנימה.
היה זה הסרט השישי המבוסס על הסדרה "דרגון בול Z".
הסרט יצא לאור בבתי הקולנוע היפניים ב-7 במרץ 1992, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-13 באוגוסט 2002. הסרט גם דובב לעברית.
בני הנאמק, שחיים על כוכב לכת חדש אחרי שכוכב הבית שלהם הושמד על ידי פריזה, מוצאים את עצמם תחת מתקפה מצד ספינת חלל מסתורית שנראה כי היא בעלת תודעה משל עצמה.
ספינת החלל מצמידה את עצמה לקרום הכוכב וקודחת את עצמה אל תוך ליבת הכוכב על מנת לשאוב ממנו אנרגיה.
דנדה, הנאמקי הצעיר שמשמש כשומר החדש של כדור הארץ, מבחין במצוקה שבה נתונים בני גזעו, מתקשר עם סון גוקו בצורה טלפתית ומבקש ממנו עזרה על מנת להציל בפעם הנוספת את הנאמקים.
גוקו, גוהאן, קרירין, מאסטר רושי, אולונג ויאג'ירובי טסים אל כוכב נאמק החדש בחללית של בורמה וכשהם מגיעים לכוכב נאמק החדש הם מותקפים על ידי צבא רובוטים שמשעבדים את בני הנאמק.
עד מהרה הם למדים כי מי שמפקד על צבא הרובוטים הוא לא אחר מאשר קולר, אחיו הבכור של פריזה, שלכאורה נהרג במהלך אירועי הסרט הקודם.
קולר, שכעת מוצג כבעל גוף מתכתי, מגלה להם כי ברצונו לבלוע את הכוכב ואת יושביו על מנת שהאנרגיה שלהם תזין את החללית שלו.
גוקו נלחם בקולר בזמן שיתר הלוחמים נלחמים נגד צבא הרובוטים שמתגלים כחסינים בהרבה ממה שהם ציפו לו.
הרובוטים לוקחים את כל הלוחמים ומספר נאמקים נוספים בשבי פרט לפיקורו שמצליח להשמיד את מרבית הרובוטים עם מתקפת אנרגיה.
בינתיים, גוקו מתקשה להתמודד עם "מטא-קולר" החדש והמתכתי, גם בהיותו סופר סאיין.
קולר מגלה לגוקו כי ביכולתו לחדש את גופו המתכתי הודות למחשב של החללית שייצרה אותו, שנועדה לתקן כל פגם שמתגלה בגופו החדש ולהפוך אותו לחסין יותר מכל פגיעה.
גוקו גם מגלה לאימתו שקולר מסוגל אף הוא להשתמש בטכניקת הטלפורטציה של גוקו.
עד מהרה גוקו מובס בידי קולר המתכתי וכמעט נחנק למוות על ידו בטרם הוא ניצל על ידי מקיטה שמכה את קולר במכת פתע.
גוקו מצליח בקושי רב לשכנע את מקיטה לאחד כוחות ולתקוף את קולר ביחד.
הם תוקפים את מטא-קולר במתקפה מתואמת ומצליחים לכאורה להשמיד אותו, במחיר מרבית האנרגיה שלהם.
אולם להפתעתם הם מגלים שהחללית ייצרה בינתיים אלף מטא-קולרים נוספים שעד מהרה מכריעים את שני הלוחמים העייפים ומעבירים אותם אל תוך החללית על מנת להשתמש בהם כמקור אנרגיה.
כשגוקו ומקיטה מתעוררים הם מגלים שהם קשורים להתקן שמכריח אותם להפוך ל"סופר סאיין" ומרוקן מהם את האנרגיה על מנת להזין את החללית של קולר.
קולר מגלה להם כי חלק קטן, הכולל את עינו השמאלית וחלק ממוחו, הצליח לשרוד את המתקפה של גוקו מהסרט הקודם ששלחה אותו הישר אל השמש (בזכות הגנטיקה של בני גזעו של פריזה שמאפשרת להם לשרוד בתנאי הקיצון הקשים ביותר).
אותה חתיכה ששרדה התמזגה עם המחשב המרכזי של ספינת החלל בעלת התודעה ששייטה בחלל באותה עת, והשתלטה על התודעה של הספינה.
גוקו ומקיטה מצליחים להשתחרר בזכות כך שהם מתעלים את אנרגיית הסופר סאיין שלהם כדי להעמיס על המערכת.
כשהם משתחררים הם נתקלים בחתיכה האמיתית ששרדה מקולר המקורי, ומצליחים להשמיד אותה עם כדור אנרגיה.
הספינה מתנתקת מכוכב הלכת וכל העותקים של מטא-קולר ומשרתיו הרובוטים מתפוצצים ומושמדים.
גוקו ומקיטה נוחתים חזרה בכוכב הלכת וחבורת הלוחמים חוגגת את ניצחונה ביחד עם הנאמקים.
מתגלה כי מקיטה, שעזב את כוכב הלכת בחללית שלו, הצליח לשים את ידיו על שבב העיבוד הראשי של ספינת החלל, וריסק אותו לחתיכות בידו.
דמותמדבב ביפניתמדבב בעבריתמדבב באנגליתסון גוקומאסאקו נוזאווהאבי מאיר וענונושון שמלסון גוהאןתובל שפירסטפני נדולנימקיטה (וג'יטה)ריו הוריקאווהעמי מנדלמןכריסטופר ר.
סבאטפיקורוטושיו פורוקאווהצביקה שוורצברגקולרריוסיי נקאויורם יוספסברגאנדרו צ'אנדלרקריריןמאיומי טאנאקהשמחה ברבירוסאני סטרייטמר פופוטוקו נישיאוכריסטופר ר.
סבאטמוריקינפיי אזוסהאלי לולאיאולונגנאוקי טאטסוטהחנן רוזןבראד ג'קסוןדנדהטומיקו סוזוקיאיל כהןלאורה ביילייאג'ירובימאיומי טאנאקהמירון אהרונוביץ'מייק מקפארלאנדמאסטר רושיקוהיי מיאוצ'ידב רייזרקרייןג'וג'י יאנאמיקייל הרברט
על כן הוא לא נחשב כחלק מהקאנון העלילתי של יקום דרגון בול.
על פי המדריך Daizenshuu 6 עלילת הסרט מתרחשת לקראת סוף סאגת האנדרואידים, בתקופת ההמתנה שבין מינויו של דנדה לשומר החדש של כדור הארץ לבין פתיחת משחקי סל.
מספר שנים לאחר יציאתו, הסרט נכלל במארזי הDVD של טואי, וביניהם "The Dragon Box" המארז שכלל את 13 סרטי דרגון בול Z.
גם Funimation, הסטודיו האמריקני שהפיק את הדיבוב באנגלית, כלל את הסרט במארזי DVD, וביניהם מארז אחד שכלל את שני סרטי קולר ("נקמתו של קולר" ו"שובו של קולר") והוא אף זכה למספר רימסטרים לאורך השנים.
הפסקול של קיקוצ'י נשאר כמו שהוא גם בדיבוב העברי, שבוים על ידי אורלי קטן והופק על ידי אלה אלדר ועלה לראשונה לשידור בערוץ הילדים ב-2005. את הפסקול של הדיבוב האנגלי מבית Funimation הלחין מארק מנזה.
בהוצאות הDVD המאוחרות יותר ש-Funimation הוציאה, ניתן לבחור האם לנגן את הסרט עם הפסקול המקורי היפני, או עם הפסקול האמריקני.
דרגון בול Z: סופר אנדרואיד 13 הוא סרט קולנוע יפני מסוגת האנימה.
היה זה הסרט השביעי המבוסס על הסדרה "דרגון בול Z".
הסרט יצא לאור בבתי הקולנוע היפניים ב-11 ביולי 1992, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-4 בפברואר 2003. הסרט גם דובב לעברית.
הסרט מתחיל עם מותו של המדען המטורף ד"ר ג'ירו מ"צבא הסרט האדום" מידי יצירי כפיו, האנדרואידים שמספרם 17 ו-18, מאורע המוזכר גם במאנגה המקורית.
עם זאת, מתגלה כי הדוקטור העביר את תודעתו למחשב אשר ממשיך בסוד לייצר אנדרואידים חדשים על מנת להגשים את מטרתו - לנקום בסון גוקו ולשעבד את האנושות.
גוקו וחבריו מבלים ביום כיף בקניון כשלפתע שני יצורים מסתוריים מגיחים ומחוללים מהומה.
השניים מאתרים את מיקומו של גוקו בקניון ומשתמשים במתקפת אנרגיה על מנת להשמיד את המקום בו הוא נמצא ולהרוג אותו, אך גוקו וחבריו מצליחים לשרוד את המתקפה ולהציל את יתר הנוכחים.
השניים מציגים את עצמם כאנדרואידים מספר 14 ו-15 ותוקפים את גוקו ישירות לפני שטראנקס העתידי מתערב.
גוקו מציע לשני האנדרואידים להגיע למקום ריק מאדם על מנת להמשיך את הקרב מבלי לפגוע בחפים מפשע, והם מסכימים ועפים אל שממה קוטבית סמוכה.
גוקו וטראנקס פונים להילחם באנדרואידים כאשר לפתע מגיח אנדרואיד שלישי, אנדרואיד 13. אנדרואיד 13 מסביר להם כי הוא ושותפיו נוצרו על ידי המחשב של ד"ר ג'ירו ותוכנתו על מנת להשלים את משימתם לנקום בגוקו אשר השמיד את צבא הסרט האדום לפני שנים רבות.
שלושת האנדרואידים גוברים בקלות על גוקו וטראנקס ומצויים בחסרון מספרי לעומת האנדרואידים, כאשר לפתע מופיע וג'יטה ומצטרף לקרב כנגד האנדרואידים בנימוק שרק לו "יש את הזכות להרוג את גוקו".
בסופו של דבר, שלושת הלוחמים הופכים ל"סופר סאיין".
בעזרת כוח זה, מצליחים טראנקס ווג'יטה להשמיד את 14 ו-15 בזמן שגוקו מצליח לגבור על 13, הודות לפיקורו שאף הוא הופיע בזירה.
ברגע ש-13 מבין ששותפיו הושמדו, אוסף 13 את חלקיהם ההרוסים של 14 ו-15 בעזרת טלקינזיס ומספח אותם לגופו, ובכך משתנה לצורה חזקה ועוצמתית בהרבה - סופר אנדרואיד 13.
סופר 13 גדל הגוף מתגלה כחזק וחסון בהרבה מצורתו הרגילה, גובר בלי מאמץ על נסיונותיהם של גוקו, וג'יטה, פיקורו וטראנקס ומכה בהם מכות רצח.
לאחר שהוכה קשות על ידי 13, מבין גוקו שאין מנוס אלא לאסוף אנרגיה מהיצורים החיים שבעולם על מנת ליצור את כדור ה"גנקי דמה" (ספיריט בומב).
בסיום הסרט, נראה כי החבורה חוגגת את תבוסתו של האנדרואיד פרט לפיקורו ווג'יטה, שמעדיפים להתבודד על קרחון הרחק אחד מהשני.
דמותמדבב ביפניתמדבב בעבריתמדבב באנגליתסון גוקומאסאקו נוזאווהאבי מאיר וענונושון שמלסון גוהאןתובל שפירסטפני נדולניפיקורוטושיו פורוקאווהצביקה שוורצברגכריסטופר ר.
סאבאטוג'יטה (מקיטה)ריו הוריקאווהעמי מנדלמןטראנקס העתידיטאקאשי קוסאולירון לבאריק ויילקריריןמאיומי טאנאקהשמחה ברבירוסאני סטרייטצ'יצ'ינאוקו וטאנאבהאורלי טריסינתיה קראנזאולונגנאוקי טאטסוטהחנן רוזןבראד ג'קסוןאנדרואיד 13קאזויוקי סוגאבהאלי לולאיצ'אק הבראנדרואיד 14היסאו אגאווהניר רוןכריס רג'ראנדרואיד 15טושיו קוביאשייורם יוספסברגג'וש מרטיןד"ר ג'ירוקוג'י יאדהמיכה אוזין סליאןקנט ויליאמסמאסטר רושיקוהיי מיאוצ'ידב רייזרמייק מקפארלאנדקרייןג'וג'י יאנאמיקייל הרברט
על כן הוא לא נחשב כחלק מהקאנון העלילתי של יקום דרגון בול, ולכן קשה למקם את אירועי הסרט על ציר הזמן הרשמי של הזיכיון.
על פי המגזין Daizenshuu 6 שיצא ביפן על ידי טואי, עלילת הסרט מתרחשת בתקופה שלאחר החלמתו של גוקו מווירוס הלב שתקף אותו בתחילת סאגת האנדרואידים, אך לפני שסל הגיע לצורתו המושלמת.
במאנגה ובאנימה המקורית, בתקופה זו שלוש הדמויות הראשיות - גוקו, טראנקס העתידי ווג'יטה - מתאמנות ב"חדר הזמן והנשמה", דבר הסותר את אירועי הסרט.
על כן, רומז המגזין כי אירועי הסרט מתרחשים ביקום מקביל.
בסרט זה ניכרים הבדלים משמעותיים בין הדיבוב היפני המקורי לבין הדיבוב האנגלי בהפקת אולפני FUNimation מטקסס.
בדיבוב האמריקני, התווספו דיאלוגים רבים לדמותו של אנדרואיד 13, והוא אף מתנהג ומדבר כמו "רדנק" אמריקני טיפוסי ומשתמש בסלנג אמריקני תואם.
לעומת זאת, ביפנית (ובדיבוב העברי בהתאמה) אנדרואיד 13 מפגין פחות רגשות ומדבר הרבה פחות, וכאשר הוא כן מדבר, הוא מדגיש לרוב את מטרתו להרוג את גוקו.
המוזיקה של הדיבוב האנגלי של Funimation הולחנה על ידי מארק מנזה.
דרגון בול Z: ברולי: הסופר סאייה האגדי הוא סרט קולנוע יפני מסוגת האנימה.
את הסרט ביים שיגיאסו ימאוצ'י.
היה זה הסרט השמיני המבוסס על הסדרה "דרגון בול Z".
הסרט יצא לאור בבתי הקולנוע היפניים ב-6 במרץ 1993, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-26 באוגוסט 2003. הסרט גם דובב לעברית.
בתחילת הסרט, נראה כי הגלקסיה הדרומית ביקום מושמדת כמעט לחלוטין על ידי סופר סאיין מסתורי, והמלך קאיו, השליט של הגלקסיה הצפונית בה נמצא כדור הארץ, מודאג מאוד מהמצב.
זמן קצר לאחר מכן, בכדור הארץ, סון גוקו הולך יחד עם אשתו צ'י-צ'י במטרה לרשום את בנם גוהאן לבית ספר יוקרתי (ביוזמתה של צ'י צ'י).
באמצע ראיון הקבלה לבית הספר, המלך קאיו מתקשר עם גוקו באופן טלפתי ומסביר לו בבהילות על הסכנה הנשקפת, וגוקו מחליט באמצע הריאיון להשתגר אל הכוכב של המלך קאיו, לעיני צ'י צ'י הנזעמת והמראיינים ההמומים.
באותו הזמן, שאר חבורת לוחמי ה-Z נמצאת בפיקניק בפארק, כשלפתע נוחתת באמצע הפארק חללית מסתורית ומתוכה יוצא סאיאני העונה לשם פאראגוס, שמזמין את וג'יטה לכוכב בשם "כוכב וג'יטה החדש" כדי שיהיה מלכם.
וג'יטה מסרב, אך לאחר שפאראגוס מספר לו על אגדת הסופר סאיין האגדי שזורע הרס ברחבי היקום, וג'יטה נענה בחיוב לאחר שהובטח לו כי יזכה להילחם ולעצור אותו.
וג'יטה מחליט לטוס יחד עם פאראגוס לכוכב המרוחק.
כשהם חושדים בכוונותיו של פאראגוס, מצטרפים למסע טראנקס מהעתיד, גוהאן, קרירין, מאסטר רושי (השיכור) ואולונג.
פאראגוס וחלליתו מגיעים לכוכב שם הוא מכיר לחבורה את בנו, ברולי, ויחד הוא ווג'יטה הולכים לחפש אחרי אותו הסופר סאיין האגדי.
שאר החבורה מטיילת בכוכב העוין שם הם פוגשים את השאמוסיאנים, גזע של חייזרים נמוכי קומה, שמועסקים בעבודות פרך.
השאמוסיאנים טוענים שפאראגוס הביא אותם לשם בכוח מכוכב הבית שלהם כדי שיהיו עבדיו, באיום כי אם לא יעשו כן הוא ישמיד את כוכב הבית שלהם.
החבורה נלחמת כנגד חבורה של נוגשי עבדים שמתעללים בשאמוסיאנים, כשלפתע מגיע גוקו באמצעות טכניקת ההשתגרות המהירה שלו - גלי האנרגיה שהוא עקב אחריהן מהכוכב של המלך קאיו הובילו אותו לכאן.
לאחר מכן וג'יטה וברולי חוזרים חזרה מהמסע שלהם בכוכב, לאחר שנכשלו במציאת הסופר סאיין האגדי.
בארמון של פאראגוס וג'יטה כהרגלו מפגין זלזול מובהק בגוקו כשהם נפגשים, אבל כשברולי קלט את גוקו לראשונה, הוא התחיל לבהות בו בצורה נזעמת והתחיל להתנהג מוזר.
באותו הלילה ברולי מתקיף את גוקו בזעם בלתי נשלט בזמן שגוקו ושאר החבורה ישנים, אך נעצר על ידי פאראגוס, שמתברר ששולט בהתפרצויות הזעם של ברולי באמצעות מכשיר מיוחד.
המונולוג של פאראגוס לאחר המאורע מגלה לצופים שגוקו וברולי נולדו באותו היום בכוכב וג'יטה, ושלברולי, שהיה מוטרד מהבכי הצרחני והבלתי פוסק של גוקו בחדר התינוקות בו שהו שניהם, קיבל טראומה קשה כתוצאה מכך ועל כן פיתח שנאה תהומית ובלתי הגיונית כלפי גוקו.
עד מהרה לוג'יטה נמאס מכל הסיפור והוא פונה ללכת חזרה לכדור הארץ.
באותו זמן שאר החבורה מגיעים לפאראגוס ומעמתים אותו עם האמת על הניצול וההתעללות בעבדים השאמוסיאניים בכוכב.
העימות נקטע ברגע שברולי, ששוב קלט את גוקו, נכנס להתקף זעם ומאבד שליטה לחלוטין, ובהתקף הזעם שלו הוא מצליח להשתחרר משליטת אביו בכך שהוא גורם למכשיר השליטה להישבר.
פרץ הזעם האדיר והבלתי נשלט גורמים לברולי להשתנות לצורה האולטימטיבית שלו: הסופר סאיין האגדי.
בעזרת הכוח הברוטלי שלו, ברולי פונה להתנפל על גוקו ולהכות אותו קשות.
שאר לוחמי ה־Z מנסים לעזור לגוקו, אבל אף אחד לא יכול לעמוד כנגד כוח אדיר שכזה.
רק וג'יטה ההמום נשאר בצד.
פאראגוס מגלה לווג'יטה כי ברולי הוא בעצמו הסופר סאיין האגדי.
הוא מספר לוג'יטה שברולי נולד עם רמת כוח של 10,000. הוא גילה לו שהמלך וג'יטה ציווה על עבדיו להרוג אותו ואת התינוק, אך באותו זמן פריזה פוצץ את כוכב וג'יטה וכל מי שהיה על הכוכב נהרג חוץ מפאראגוס ובנו התינוק שהצליח לייצר בלא מודע מגן סביבו.
עם הזמן ברולי גדל והפך לילד פרא חסר שליטה ובעל כוח אדיר שמפוצץ כוכבי לכת בשביל הכיף, ועיוור את אביו בעין אחת בזמן שהאחרון ניסה להשתלט על התקפי הזעם שלו.
בעזרת מדענים חייזריים הוא הצליח להרכיב מכשיר לשליטה מוחית, ובעזרתו התחיל לאמן את ברולי למטרה אחת ויחידה: נקמה במלך וג'יטה ובבנו שניסו לחסל אותם.
הוא מגלה לוג'יטה שכל הסיפור שבגינו הוא הביא אותו לכוכב היה תרמית ובקרוב יגיע כוכב שביט שישמיד את הכוכב יחד עם כל מי שנמצא עליו חוץ מברולי הבלתי מנוצח.
הקרב ממשיך להשתולל וגוקו, גוהאן וטראנקס מהעתיד מוכים קשות על ידי ברולי, ולא יכולים אפילו לגעת בו.
ברולי משמיד בקלות תוך כדי זה את כוכב הבית של השאמוסיאנים, שרחוק מאוד מהכוכב שבו הם נמצאים.
העזרה מגיעה מפיקורו, שנותן לכל לוחמי ה־Z הפצועים שעועיות קסם שמחזירים להם את כוחותיהם, ומדרבן את וג'יטה לצאת ולהילחם, אבל גם וג'יטה ופיקורו מובסים בקלות על ידי ברולי.
פאראגוס שמאס בבנו שיצא מכלל שליטה מנסה להימלט מהכוכב עם חללית, אבל ברולי מגיע ומועך את החללית ובכך מוחץ את אביו למוות ומשליך את החללית לכוכב השביט המתקרב.
גוקו מאתגר את ברולי שוב פעם, אבל שוב מוכה קשות פעם אחר פעם.
למרות זאת לגוקו יש תוכנית, הוא מבקש מכל הלוחמים שנמצאים בזירה להעביר לו את האנרגיה כדי שיוכל לא רק לשרוד את מתקפותיו של ברולי אלא גם להביס אותו.
כולם מעבירים את האנרגיה לגוקו פרט לוג'יטה שלא עושה זאת בגלל הגאווה הסאיאנית שלו.
ברולי פונה לחסל את גוקו, ובאותו הרגע וג'יטה משתכנע ומעביר לגוקו את האנרגיה שלו.
גוקו לא רק שמצליח לעצור את המכה הניצחת שברולי עמד להנחית עליו, אלא גם מצליח להביס את ברולי ולפוצץ אותו לחלקים למראית עין.
לאחר תבוסתו של ברולי, השביט עומד להתנגש בכוכב, ורגע לפני שהוא מתנגש גוקו מצליח לשגר את כולם לחללית של תאגיד קפסולה.
גוקו והחבורה חוזרים לכדור הארץ...
לידיה של צ'י צ'י שעדיין נזעמת מהיעלמותו המוזרה של בעלה.
סאבאטוג'יטה (מקיטה)ריו הוריקאווהעמי מנדלמןטראנקס העתידיטאקאשי קוסאולירון לבאריק ויילקריריןמאיומי טאנאקהשמחה ברבירוסאני סטרייטבורמההירומי צורויפעת זנדני צפרירטיפאני וולמרצ'יצ'ינאוקו וטאנאבהאורלי טריסינתיה קראנזברוליבין שימאדהשי זורניצרויק מיגנוגנהפאראגוסיימאסה קאיומיעפרון אטקיןדיימון קלארקהמלך קאיוג'וג'י יאנאמייהויכין פרידלנדרשון שמלאולונגנאוקי טאטסוטהחנן רוזןבראד ג'קסוןהמלך וג'יטהמאסאהארו סאטואלי לולאיכריסטופר ר.
הסרט הופק באולפני טואי אנימציה בידי המפיקים צ'יקאי אימאדה ויושיו אנזאי.
את התסריט כתב טאקאו קויאמה, ועל עבודת האנימציה פיקח טאדאיושי יאמאמורו.
עם זאת, הרעיון לדמותו של ברולי הגיע מאקירה טוריאמה עצמו, שאף עיצב בעצמו את הדמות לצורך הסרטים.
על פי המגזין Daizenshuu עלילת הסרט מתרחשת בזמן סאגת משחקי סל, בימים שחלפו מאז שגוקו יצא מחדר הזמן והנשמה עד לתחילת הטורניר של סל.
דמותו של ברולי זכתה להצלחה ולפופולריות רבה שאף הביאו את טואי ליצור שני סרטי המשך, ברולי מכה שנית וביו-ברולי, שגם הם לא נחשבים חלק מהקאנון העלילתי של יקום דרגון בול.
לאחר יציאתו, הסרט נכלל במארזי ה־DVD של טואי, וביניהם "The Dragon Box" המארז שכלל את 13 סרטי דרגון בול Z .
גם Funimation, הסטודיו האמריקני שהפיק את הדיבוב באנגלית, כלל את הסרט במארזי DVD, כשהמארז הנפוץ ביותר היה המארז שכלל את שלושת סרטי ברולי ("הסופר סאיין האגדי", "מכה שנית" ו"ביו ברולי") ביחד.
הסרט אף זכה למספר רימסטרים לאורך השנים.
בדיבוב האנגלי של הסטודיו האמריקני Funimation, הפסקול של קיקוצ'י הוחלף בפסקול משלהם שהולחן על ידי המלחין מארק מאנזה, שהלחין גם את המוזיקה עבור הדיבוב האנגלי של דרגון בול GT.
בפסקול שולבו גם שירי רוק ומטאל של להקות מוכרות, וקטעים אינסטרומנטליים שונים, שנקנו על ידיהם ברישיון והותאמו במיוחד לקטעים שבסרט.
דבר דומה נעשה על ידי Funimation גם בסרטים שקדמו לו, לורד סלאג ונקמתו של קולר וגם בסרט המאוחר יותר ברולי מכה שנית.
בהוצאות ה־DVD המאוחרות יותר שפאנימיישן הוציאה, ניתן לבחור האם לנגן את הסרט עם הפסקול המקורי היפני, או עם הפסקול האמריקני.
השירים שהופיעו בפסקול האמריקני: (מסודרים לפי סדר הופעתם)
דרגון בול Z: בוז'אק - שודד הגלקסיה (ביפנית: Doragon Bōru Zetto: Ginga Giri-Giri!!
Butchigiri no Sugoi Yatsu ,ドラゴンボールZ 燃えつきろ!!熱戦・烈戦・超激戦) נודע גם בארצות הברית בשם דרגון בול Z: בוג'אק משוחרר הוא סרט קולנוע יפני מסוגת האנימה.
את הסרט ביים יושיהירו אואדה.
היה זה הסרט התשיעי המבוסס על הסדרה "דרגון בול Z".
הסרט יצא לאור בבתי הקולנוע היפניים ב-10 ביולי 1993, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-17 באוגוסט 2004. הסרט גם דובב לעברית.
משפחה עשירה מאוד החליטה לארח טורניר אמנויות לחימה בין-גלקטי בכדור הארץ במסגרתו משתתפים לוחמים מכל רחבי הגלקסיה וביניהם הלוחמים החזקים ביותר בכדור הארץ: גוהאן, פיקורו, טראנקס מהעתיד, טנשינהאן, יאמצ'ה וקרירין.
כולם (פרט ליאמצ'ה) מצליחים להגיע לשלבים המתקדמים של הטורניר למורת רוחו של מר הרקול שטן, לכאורה ה"מנצח" של טורניר "משחקי סל", שמודאג כי בהיותו אלוף העולם באמנויות לחימה ייאלץ להתמודד מול כמה מהלוחמים האלו שהם חזקים ממנו משמעותית.
בשלב חצי הגמר טראנקס מתמודד מול טנשינהאן ומנצח, ופיקורו מחליט להיכנע בכוונה לקרירין כיוון שהוא משתעמם מחוסר האתגר.
גוהאן, טראנקס וקרירין עולים לגמר, ובמסגרתו על כל אחד מהם להתמודד מול "חייזר" בתחפושת שנשכר על ידי מארחי הטורניר.
כשהלוחמים החוצנים חושפים את עצמם מתגלה כי הם לא חייזרים בתחפושת אלא פולשים שמתחילים לזרוע הרס בטורניר.
טראנקס מתמודד מול לוחם חרב מסתורי בשם גוקה, קרירין נלחם נגד חייזרית בשם זאנגיה, גוהאן מתמודד נגד החייזר בוז'ין ולוחם נוסף שהגיע אף הוא לגמר מתמודד מול החייזר בידו ונהרג על ידו.
במקביל, מר שטן שהצליח להתחמק מהתחרות בתירוץ של "כאבי בטן" נלכד ברכבו ונשלח לשדה הקרב.
טראנקס מופתע מהעובדה שהפולשים החוצנים החליטו להילחם כדי להרוג והופך לסופר סאיין אך מוכה בידי לוחם נוסף בלתי ידוע.
גוהאן ממשיך בקרב שלו נגד בוז'ין אך מגלה כי טראנקס וקרירין הוכרעו בידי אותו לוחם מסתורי שחושף עצמו כבוג'אק, מנהיג כנופיית הפולשים.
בוג'אק מגלה לגוהאן על תוכניותיו לכבוש את הגלקסיה.
טנשינהאן ויאמצ'ה מצטרפים לקרב על מנת לעזור לגוהאן אך מובסים בקלות על ידי עושי דברו של בוג'אק.
באותו זמן, בעולם המתים, סון גוקו והמלך קאיו צופים בדאגה בזמן שהמלך קאיו מספר לגוקו כי בוג'אק היה מצביא מרושע שתכנן לכבוש את הגלקסיה לפני מאות שנים, וכוחו היה כה גדול עד שכל ארבעת מלכי הקאיו של הגלקסיה היו צריכים לפעול יחד על מנת ללכוד אותו בתוך כוכב.
מותו של המלך קאיו, שנגרם כאשר סל פוצץ את עצמו ביחד עם סון גוקו על הכוכב של המלך קאיו, גרם לשחרורו של בוג'אק עקב היחלשות החותם של מלכי הקאיו.
גוהאן לא יכול לעמוד מול מתקפותיהם של פולשי החלל וכמעט נהרג על ידיהם, לפני שפיקורו מגיע למקום ומציל את חייו.
טראנקס מנסה להילחם בבוג'אק אך עושי דברו לוכדים אותו באמצעות טכניקת שיתוק וכמעט הורגים אותו, אך גם כאן חייו ניצלים על ידי וג'יטה שמגיע למקום.
בצורת הסופר סאיין המשופרת שלו, מנסה וג'יטה אף הוא להילחם בבוג'אק אך מוכרע על ידו בקלות בזמן שעושי דברו מתעללים בטראנקס.
גוהאן נותר לבדו להילחם בבוג'אק ועושי דברו, אך הם מצליחים לגבור עליו.
הרכב של מר שטן מופיע פתאום ומספק לגוהאן הסחת דעת שמאפשרת לו להפוך שוב לסופר סאיין ולהילחם בהם, אך בוג'אק הופך לגרסה עוצמתית יותר ומתעלל בגוהאן בזמן שגוקו צופה בו מעולם המתים בחוסר אונים.
גוקו לבסוף נשבר ומחליט, בניגוד לחוקי עולם המתים, להשתמש בטכניקת ה"השתגרות המהירה" לשגר את עצמו למספר רגעים לעולם החיים על מנת לשחרר את גוהאן מאחיזת החנק של בוג'אק לפני שגוהאן ימות.
לפני שהוא נעלם חזרה לעולם המתים, גוקו מעודד את בנו, ומילות העידוד שלו גורמות לגוהאן לעורר שוב את כוחו הנסתר ולהפוך ל"סופר סאיין 2".
בצורתו החדשה, מצליח גוהאן להרוג את עושי דברו של בוג'אק ולפצוע אנושות את שודד החלל האימתני.
בוג'אק בתגובה מכין גל אנרגיה עצום להשמיד את גוהאן ביחד עם כדור הארץ, וגוהאן מצליח לגבור עליו עם גל "קאמאהאמאהא" עוצמתי שמצליח לחסל את בוג'אק אחת ולתמיד.
בסיום הסרט, נראים כל הלוחמים הפצועים (פרט לפיקורו ווג'יטה, ששוב מפרידים את עצמם מיתר החבורה) כשהם צופים בטלוויזיה של בית החולים וצוחקים מהעובדה שמר שטן הוצג בחדשות כאילו הוא הצליח לגבור על הפלישה מהחלל.
+דמותמדבב ביפניתמדבב בעבריתמדבב באנגליתסון גוהאןמאסאקו נוזאווהתובל שפירסטפני נדולניסון גוקואבי מאיר וענונושון שמלהמלך קאיוג'וג'י יאנאמייהויכין פרידלנדרפיקורוטושיו פורוקאווהצביקה שוורצברגכריסטופר ר.
סאבאטוג'יטה (מקיטה)ריו הוריקאווהעמי מנדלמןבאבלסנאוקי טאטסוטהטראנקס העתידיטאקאשי קוסאולירון לבאריק ויילקריריןמאיומי טאנאקהשמחה ברבירוסאני סטרייטיאמצ'הטורו פורויהעפרון אטקיןכריסטופר ר.
על כן הוא לא נחשב כחלק מהקאנון העלילתי של יקום דרגון בול, אם כי לאור הפרטים שבעלילת הסרט (גוקו מת, גוהאן יודע להפוך לסופר סאיין 2) לא קשה במיוחד למקם את אירועי הסרט על ציר הזמן הרשמי של הזיכיון.
על פי הגיליון השישי של המגזין Daizenshuu שיצא ביפן על ידי טואי, עלילת הסרט מתרחשת תקופה קצרה לאחר טורניר "משחקי סל" במסגרתו גוקו הקריב את עצמו על מנת להציל את כדור הארץ, אך לפני עזיבתו של טראנקס מהעתיד חזרה אל ציר הזמן שלו.
הפסקול של קיקוצ'י נשאר כמו שהוא גם בדיבוב העברי, שבוים על ידי אורלי קטן והופק על ידי אלה אלדר.
המוזיקה של הדיבוב האנגלי של אולפני Funimation מטקסס, הולחנה על ידי מארק מנזה.
דרגון בול Z: ברולי: חוזר שנית הוא סרט קולנוע יפני מסוגת האנימה משנת 1994. את הסרט ביים שיגיאשו ימאוצ'י.
היה זה הסרט העשירי המבוסס על הסדרה "דרגון בול Z", וסרט ההמשך לסרט ברולי: הסופר סאיין האגדי.
הסרט יצא לאור בבתי הקולנוע היפניים ב-12 במרץ 1994, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-5 באפריל 2005. הסרט גם דובב לעברית.
חללית מסתורית מתרסקת באזור קפוא בכדור הארץ, וממנה יוצא ברולי, הנבל של הסרט הקודם, שאיכשהו שרד את מתקפתו של סון גוקו ואת הפיצוץ של כוכב וג'יטה החדש, בו הוא נלחם כנגד גוקו בסרט הקודם.
ברולי מאבד את ההכרה זמן קצר לאחר מכן והאדמה קופאת סביבו, ומסתבר שבזמן זה גופו התחיל לרפא את עצמו.
7 שנים לאחר מכן, גוקו מת לאחר שהקריב את חייו כנגד סל.
בנו הצעיר גוטן יוצא ,ביחד עם טראנקס ווידל (חברתו של גוהאן) לחיפוש אחרי הדרגון בול.
הם נתקלים בדרכם בכפר שנמצא באזור קפוא, שמאוים על ידי מפלצת ובראשו עומד מכשף מסתורי שמציע קורבנות אדם על מנת לפייס את המפלצת.
החבורה מוצאת את המפלצת, שהיא למעשה דינוזאור, ומביסה אותה, ובסוף מתגלה שראש הכפר המכשף הוא בעצם רמאי והם עוזרים לבני הכפר לגרש אותו.
תוך כדי זה גוטן מעצבן את וידל והיא סוטרת לו וגורמת לו לבכות.
מבלי שהם יודעים זאת, הבכי של גוטן מעורר את ברולי מתרדמתו ובאותו לילה הוא יוצא למסע הרס וחורבן בסביבתו, כשהוא חזק מאי פעם.
וידל מתעוררת מהרעש שנגרם ממסע ההרס של ברולי, ומנסה לעצור אותו אך מוכית על ידי ברולי.
כשגוטן וטראנקס מגלים זאת הם יוצאים להילחם בברולי, ברולי, שחושב שגוטן הוא גוקו הקטן עקב הדמיון במראה החיצוני, משתנה לסופר סאיין ותוקף בעוצמה ובאכזריות את גוטן ולמרות שגוטן וטראנקס הופכים שניהם לסופר סאיין, אף אחד מהם לא יכול כנגדו עקב כוחו העצום.
לפני שהוא מצליח להרוג את גוטן, מופיע גוהאן ומציל את השניים ממתקפתו של ברולי.
גוהאן, מלא זעם מהצורה שבה ברולי פגע באחיו ובחברתו, משתנה לסופר סאיין 2. ברולי שמזהה את גוהאן ונדהם מהפגנת הכוח הזו משתנה גם הוא לצורת ה"סופר סאיין האגדי" שלו, והשניים נלחמים.
למרות שגם גוהאן לא יכול כנגדו, הוא מצליח להתמודד יותר טוב כנגדו מאשר אביו שהתמודד איתו 7 שנים קודם לכן.
הוא מצליח ללכוד את ברולי בתוך אגם מלא לבה רותחת במטרה להרוג אותו, אבל זמן קצר לאחר מכן ברולי מצליח לצאת משם, פצוע קשה אבל עדיין חזק מאי פעם.
הוא מכה קשות את גוהאן, אבל וידל מתערבת וגוהאן מצליח להשתחרר מברולי.
הוא מנצל את ההזדמנות ומכין כנגד ברולי מתקפת קאמאהאמאהא, וברולי בתגובה מכין כדור ענק של אנרגיה במטרה להשמיד את כדור הארץ.
הקאמאהאמאהא של גוהאן מתנגשת בכדור האנרגיה של ברולי, וגוטן מצטרף גם הוא עם קאמאהאמאהא משלו.
למרות המאמץ המשותף של שניהם, כדור ההרס של ברולי מתקרב יותר ויותר לכדור הארץ.
באותו זמן כדורי הדרגון בול שטראנקס אסף מתפזרים על הרצפה, ומבלי לדעת על כך, טראנקס החצי מעולף מבקש שגוקו יהיה שם ויעזור להביס את ברולי.
בעוד השניים מתמודדים כנגד כדור ההרס של ברולי, מופיע גוקו פתאום בצורה מסתורית, ומשתנה לסופר סאיין.
הוא מכין גם הוא קאמאהאמאהא, ובכוחות משותפים הם מצליחים לגבור על ברולי.
גל הקאמאהאמאהא המשותף של שלושת בני המשפחה מצליח להעיף את ברולי אל עבר השמש, שם הוא מושמד סופית.
בסיום הסרט רואים כי כדורי הדרגון בול נעלמו וכנראה התפזרו בעולם.
גוקו נעלם גם הוא, ושני האחים תוהים האם אביהם גוקו באמת היה איתם.
גוהאן לאחר מכן ממשיך לטייל עם וידל.
דמותמדבב ביפניתמדבב בעבריתמדבב באנגליתברוליבין שימאדהשי זורניצרויק מיגונגנהסון גוהאןמאסאקו נוזאווהעידו מוסריקייל הרברטסון גוטןינון כהןקארה אדוארדססון גוקואבי מאיר וענונושון שמל (בוגר)
סטפני נדולני (תינוק)טראנקסטאקאשי קוסאולירון לבלאורה בייליוידליוקו מינאגוצ'ייסמין עיוןקארה אדוארדסקריריןמאיומי טאנאקהשמחה ברבירוסאני סטרייטמאלוג'ה (מכשף)צ'אפוריןיואב בר לברוברט הווארדזאלאדור (ראש השבט)היטושי טאקאגיאלי לולאיגרנט ג'יימסקרייןג'וג'י יאנאמידב רייזרקייל הרברט
הסרט הופק כסרט המשך לסרט ברולי: הסופר סאיין האגדי לאור הצלחתו, ולאור הצלחת דמותו של ברולי.
את הסרט הפיקו טסומוטו טומארי ויושיו אנזאי, התסריט נכתב בידי טאקאו קויאמה, ועל עבודת האנימציה פיקח טאדאיושי יאמאמורו.
עם זאת, מוזכר בסרט עצמו כי העלילה מתרחשת 7 שנים לאחר תבוסתו הראשונה של ברולי.
על פי המגזין Daizenshuu 6 של טואי, עלילת הסרט מתרחשת בזמן שגוהאן התאמן לקראת טורניר אמנויות הלחימה ה-25, וזה בא לידי ביטוי בכך שגוהאן כבר בוגר ויכול להפוך לסופר סאיין 2, שגוטן וטראנקס יודעים להפוך לסופר סאיין, ושוידל יודעת לעוף ולהילחם.
עם זאת, גוטן יודע בסרט שגוקו הוא אביו וגם יודע איך הוא נראה, בניגוד למה שהוצג במאנגה ובאנימה, שם גוטן פגש לראשונה את אביו במהלך הטורניר (ולאחר תקופה זאת).
כמו כן, מוזכר בעלילת הסרט שגוהאן המשיך להתאמן באמנויות הלחימה בכל השנים שחלפו מאז תבוסת סל, בסתירה לאירועי המאנגה בהם גוהאן הזניח את אימוניו והפך לתלמיד תיכון.
בבתי הקולנוע ביפן, הוקרן הסרט ביחד עם סרט האנימה הקצר "Dr.
Follow the Rescued Shark....", שמבוסס על המאנגה "ד"ר סלאמפ" מאת אקירה טוריאמה.
שיר הסיום של הסרט בגרסה היפנית, Kiseki no Big Fight, בביצוע זמר הג'יי-רוק הירונובו קאגיאמה יצא כסינגל ב-1 במאי 1994 והופץ ביפן בלבד.
השיר הגיע למיקום שיא של 89 במצעד Oricon היפני.
בדיבוב האנגלי של הסטודיו האמריקני Funimation, הפסקול של קיקוצ'י הוחלף בפסקול משלהם שהולחן על ידי המלחין נייתן א' ג'ונסון.
בפסקול שולבו גם שירי רוק ומטאל של להקת I.O.N, להקת הבי מטאל אמריקנית.
דבר דומה נעשה על ידי Funimation גם בסרט ברולי הקודם.
דרגון בול Z: בִּיוֹ-ברולי הוא סרט קולנוע יפני מסוגת האנימה.
היה זה הסרט האחד עשר המבוסס על הסדרה "דרגון בול Z", והסרט האחרון ב"טרילוגיית ברולי" העוסקת בברולי, הסופר סאיין האגדי.
הסרט יצא לאור בבתי הקולנוע היפניים ב-9 ביולי 1994, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-13 בספטמבר 2005. הסרט גם דובב לעברית.
הסרט נפתח במעבדה ובה מכלי ענק, מהם יוצאים יצורים דמויי אדם, תוצרים של שיבוט והנדסה גנטית.
הבעלים של המעבדה, איש עשיר ונכלולי בשם לורד יגואר, מתכוון להשתמש ביצורים המשובטים כדי לחשוף את "התרמית הגדולה בעולם".
בזמן שאיש העסקים ושותפו המדען צוחקים ברשעות ברקע, הסצנה עוברת לאחר המכלים המרוחקים יותר במעבדה, שם שוכן "תוצר" נוסף של המעבדה, אדם שרירי מאוד ובעל זנב.
בינתיים, זמן מה לאחר טורניר אמנויות הלחימה ה-25, אנדרואיד 18 מגיעה לאחוזתו של מר הרקול שטן ותובעת ממנו את הכסף שמגיע לה לאחר שאולצה לזייף את ההפסד שלה בגמר הטורניר בזמן שגוטן, טראנקס, קרירין ומארון (בתם של קרירין ואנדרואיד 18) מצותתים לשיחה.
בזמן הוויכוח מתפרץ לאחוזה איש עסקים בשם מן-מן, אחד מיריביו הוותיקים של מר שטן, וסוחט אותו להגיע לטורניר אמנויות לחימה באי מרוחק, אחרת הוא יחשוף לפני העולם כולו סוד מביך ביותר של מר שטן.
מר שטן נאלץ להסכים ואנדרואיד 18 מתלווה אליו כדי שלא יברח ולהזכיר לו לשלם את החוב.
גוטן, טראנקס וקרירין מתלווים אליהם אף הם בתירוץ שהם התלמידים של מר שטן.
מסתבר שמן-מן הוא שותפו של לורד יגואר והוא הזמין אותם למעבדה ממנה יצאו היצורים המשובטים.
מר שטן מאולץ להתמודד נגד המשובטים.
גוטן וטראנקס מביסים אותם בקלות ולפתע הם נתקלים במכשף הרמאי אותו פגשו בסרט הקודם.
טראנקס וגוטן ממשיכים לחקור את המעבדה המסתורית, שם הם נתקלים לתדהמתם בלא אחר מאשר ברולי, שגופו צף בתוך מכל מלא בנוזלים לאחר שלכאורה נהרג בסרט הקודם.
באמונתם כי המכשף המגורש קשור לעניין, הם מתעמתים איתו והוא מגלה להם כי לאחר שגורש הוא מצא טיפת דם ששייכת לאותו לוחם אגדי, ומכר אותה ללורד יגואר, שמעוניין להשתמש בה כדי ליצור אב-טיפוס משובט של ברולי שלאחריו יוכל ליצור צבא לוחמי על משובטים שיסייעו לו לכבוש את העולם.
גוטן וטראנקס מנסים להשמיד את השיבוט בטרם יתעורר, אבל ברולי המשובט קולט את שני יריביו הצעירים, מתעורר בזעם, פורץ מהמכל בכוח וגורם לו להישבר.
הנוזל שבתוך המכל נחשף לאוויר וכתוצאה מכך הופך לחומר חומצי ומשתך ביותר, גורם להרס נרחב במעבדה, והופך את ברולי בעצמו ליצור מעוות ומפלצתי.
לורד יגואר מצווה על יציר כפיו להרוג את מר שטן, אך אנדרואיד 18 מצילה אותו ברגע האחרון בטרם היא מובסת על ידי ביו-ברולי.
ביו-ברולי גובר על אנדרואיד 18, גוטן, טראנקס וקרירין, ומכה אותם מכות רצח.
הקרב המשתולל גורם להרס של מכלים נוספים במעבדה, והחומר החומצי שנשפך מהם מציף את כולה והורג את היצורים המשובטים, המדענים, ואף את המכשף הרמאי.
גוטן וטראנקס מנסים להטביע את ביו-ברולי בחומר החומצי ומצליחים בכך חלקית.
הם מנסים לפנות את האי בטרם יושמד על ידי החומר המשתך, אבל המדען של לורד יגואר מודיע להם שהחומר החומצי ימשיך להתרבות ולזרום עד שיכסה את כדור הארץ כולו.
עם זאת, הם מגלים כי החומר הופך לאבן במגע עם מי-ים, והם מנצלים את התגלית החדשה הזו כדי לשגר גל קאמאהאמאהא ענק שמציף את כל האי במי-ים, מנטרל את החומר המסוכן, והופך אותו לאבן.
לפתע מגיח מהים צורה ענקית של ביו-ברולי, אך לפני שהוא מספיק לתקוף אותם, הוא הופך לאבן בעצמו.
קרירין, גוטן וטראנקס משגרים עליו גל קאמאהאמאהא משולש ומשמידים את השיבוט המרושע אחת ולתמיד.
הסרט מסתיים בעולם הבא, שם סון גוקו זולל בתיאבון ארוחה שהוגשה לו אך נאלץ להפסיק כיוון שהמלך קאיו מודיע לו שברולי החל להשתולל בגיהנום ועליו לרדת לשם ולעזור לפייקון לעצור אותו.
דמותמדבב ביפניתמדבב בעבריתמדבב באנגליתביו-ברוליבין שימאדהשי זורניצרויק מיגונגנהסון גוטןמאסאקו נוזאווהינון כהןקארה אדוארדסטראנקסטאקאשי קוסאולירון לבלאורה בייליקריריןמאיומי טאנאקהשמחה ברבירוסאני סטרייטמר שטן (הרקול)דייסוקה גורימיכה אוזין סליאןכריס רייג'ראנדרואיד 18מיקי איטואורנה כץמרדית' מקקוימאלוג'ה (מכשף)צ'אפוריןיואב בר לברוברט הווארדמן-מןקייג'י פוג'יווארהג'ים פורונדההלורד יגוארנאוקי טאטסוטהצביקה שוורצברגביל טאונסליבאבלסעמי מנדלמןכריסטופר ר.
סבאטסון גוקומאסאקו נוזאווהאבי מאיר וענונושון שמלקרייןג'וג'י יאנאמידב רייזרקייל הרברט
על פי המתואר בעלילה, הסרט מתרחש לאחר טורניר אמנויות הלחימה ה-25 המתואר בתחילת סאגת מאג'ין בו, דבר הנראה כסתירה לאירועי המאנגה היות שלוחמי ה-Z פונים להילחם בבאבידי, בעוזריו ולאחר מכן גם במאג'ין בו מיד לאחר סיום הטורניר.
מספר שנים לאחר יציאתו, הסרט נכלל במארזי ה־DVD של טואי, וביניהם "The Dragon Box" המארז שכלל את 13 סרטי דרגון בול Z.